***tartalomjegyzék***

1 szakmai életrajz

2 projekt szakmai koncepciója és rezümé

3 projekt látványterve

4 katalógus

5  kommunikációs koncepció

6 költségvetési terv

7 megvalósítás ütemezése

8  nyilatkozati űrlap aláírva

***1***

***szakmai életrajz***

**Ghyczy Dénes Emil**

+36204713366

email: ghyczydenes@gmail.com

született: 1984.01.20., Budapest

Tanulmányok

1996-2002 Veres Pálné Gimnázium, Budapest

2002-2010 Budapesti Műszaki és Gazdaságtudományi Egyetem, Építészmérnöki kar

Szakmai életút

2010-2012 Platinium group, 81 font, tervező

2012-2013 AV62 Arquitectos, Barcelona, tervező
2013-2014 Arkkitehtitoimisto Petri Rouhiainen Oy, Helsinki, tervező
2013- Architecture Uncomfortable Workshop (AU műhely), alapító

### Szakmai eredmények2010 Junior Príma Díj2013 Milánó dizájn hét kiállító (AU műhely)2014 Milánó dizájn hét kiállító (AU műhely)2015 Milánó dizájn hét kiállító (AU műhely)2015 Bécsi dizájn hét kiállító (AU műhely)2013-2017 Kiállítások szervezése az Ötödik Sarok Galériával együtt

**Szacsvay Gergely**

+36202232053

email: szacsvaygergely@gmail.com

született: 1983.07.06., Budapest

Tanulmányok

1996-2002 Piarista Gimnázium, Budapest

2002-2009 Budapesti Műszaki és Gazdaságtudományi Egyetem, Építészmérnöki kar

Szakmai életút

2009-2011 Kima Stúdió, Budapest, tervező

2011-2014 Lüscher-Lüscher Architekten, Winterthur, tervező
2014- Architecture Uncomfortable Workshop (AU műhely)

### Szakmai eredmények2007 Velux-pályázat I. helyezés (díj Stockholm, Helsinki)2009 Hauszmann-diplomadíj2009 Archiprix Diplom Award Nomination (MIT Boston)

**Szederkényi Lukács**

+36209374204

email: lukacs.szederkenyi@gmail.com

született: 1983.04.25., Budapest

Tanulmányok

1998-2002 Egyetemi Katolikus Gimnázium, Budapest

2002-2011 Budapesti Műszaki és Gazdaságtudományi Egyetem, Építészmérnöki kar

Szakmai életút
2012- Architecture Uncomfortable Workshop (AU műhely), alapító

### Szakmai eredmények2013 Milánó dizájn hét kiállító (AU műhely)2014 Milánó dizájn hét kiállító (AU műhely)2015 Milánó dizájn hét kiállító (AU műhely)2015 Bécsi dizájn hét kiállító (AU műhely)2013-2017 Kiállítások szervezése az Ötödik Sarok Galériával együtt

### [www.auworkshop.com](http://www.auworkshop.com)www.aumuhely.tumblr.com

***2***

***terra et terra***

Földet ások

Követ fejtek

Kenyeret eszem

Ez vagyok én

Földből tégla

Téglából ház

Házban alszom

Ez vagyok én

Földet ások

Házban alszom

Ez vagyok én

Ez vagyok én

*A kubikos (kubikus, kubis) olyan vándormunkás volt, aki egyszerű kézi eszközökkel nagy mennyiségű földet mozgatott meg folyószabályozásoknál és árvíz elleni védekezésnél, közút- és vasútépítéseknél, építkezéseknél. A szó a német Kubikmeter (*[*köbméter*](https://hu.wikipedia.org/wiki/K%C3%B6bm%C3%A9ter)*) szóból származik, ami arra utal, hogy a földmunkások a kitermelt, megmozgatott föld mennyisége után kaptak fizetést. A kubikolás (kubikosmunka) a 19. század második felétől a második világháborúig volt jellemző Magyarországon. A vándormunkások jelentős része az Alföld déli feléről (*[*Viharsarok*](https://hu.wikipedia.org/wiki/Viharsarok_%28t%C3%A1jegys%C3%A9g%29)*) származott.*

*A kubikosok jellemzően csoportosan, úgynevezett bandákban dolgoztak. A csoport vezetője volt a bandagazda, akinek feladata volt a banda toborzása, a munka megszervezése.*

*A kubikosok egyszerű kézi szerszámokkal (*[*ásó*](https://hu.wikipedia.org/wiki/%C3%81s%C3%B3)*,*[*csákány*](https://hu.wikipedia.org/wiki/Cs%C3%A1k%C3%A1ny_%28szersz%C3%A1m%29)*,*[*lapát*](https://hu.wikipedia.org/wiki/Lap%C3%A1t)*) dolgoztak. A földet egykerekű, általában fából készült*[*talicskával*](https://hu.wikipedia.org/wiki/Talicska)*mozgatták. (Wikipédia)*

A kabócák folyamatosan zúgtak az olajfákon. Tegnap esett az eső, aznap nem tudott ásni. De ma megint jó idő van, az út teljesen felszáradt, még az árnyékos részeken is. Minden reggel ötkor kezdi az alap ásását, és körülbelül délig dolgozik. Majd négykor kezdi újra, és este nyolckor fejezi be. Az ásással folyamatosan szeret haladni, de lassan. Jobban szereti ezt a fajta tempót. Már négy napja csinálja. Mikor hétfőn elkezdte, már minden zsinórállás a helyén volt. Egyszer beszélt a tervezővel telefonon, hogy általánosan ássa ki a 60x60 cm árkot a zsinórállás mentén. Azóta nem találkozott senkivel, csak azzal az asszonnyal, aki minden reggel hozza neki az ennivalót. Vacsorát és egy adag meleg ételt, amit a napon melegít meg délben. Reggelire mindig a vacsorája maradékát eszi. Kút van a teleken, így vize van elég, és az ennivaló mellé kap egy üveg sört is, azt soha nem az ebédhez issza, hanem beteszi a kútba, és inkább este a naplementében az ásás utánra hagyja meg. Csak hidegen szereti, a kút hőfoka éppen jó. Itt most azért kell kézzel kiásni a ház alapját, mert szorosan körbeveszik az olajfák, amiket a tervező minden áron meg szeretett volna tartani, és ezért nem igazán lehet bejutni gépekkel. Nagyon áldotta is azt, aki így kitalálta, mert szinte egész nap van olyan szakasza az alapnak, ami árnyékben van. Elég nehéz ásni a talajt, mert nagyon köves. Ezért néha csákányozni kell, ami után szokott egy kis szünetet tartani, hogy pihentesse a könyökét. Szeretett ásni, az, ahogyan a talaj megnyílik, kialakul a sáv, és látja benne a folyamatos haladást, mindig megnyugtatta. Fontos volt számára, hogy ha lehet, mindig szép árkot ásson, hogy már a kőműveseknek ne kelljen utána zsaluzatot építeni. Ha ez sikerült, az mindig büszkeséggel töltötte el. Ásás közben folyamatosan próbálta elképzelni, hogy milyen ház lesz majd ott. Néha esténként még kis tervrajzokat is készített róla, s próbálta beleképzelni magát. Nagyon ritkán látta a terveket, sőt, talán egyszer sem. Legtöbbször a kitűzés után érkezett, és már rég máshol ásott, mikor elkészült a ház. Ezen két éve gondolkodott el először, hogy szinte soha sem látja a végét ennek a folyamatnak, amit ő kezd meg. Hogy kik és hogy hogyan élnek majd ebben a házban, aminek éppen ássa az alapját. De akkor úgy döntött, hogy ez jól van így. Ő elvégzi azt a részt, ami rá tartozik, a többit meg rábízza azokra, akik utána jönnek. De most itt, ahogyan ásott, annyira jól érezte magát a fák között, hogy eldöntötte, jövő ilyentájt visszajön és becsönget, hátha szívesen látják majd egy italra, ha elmeséli, hogyan érezte magát ásás közben.

A magyar pavilon két nagy terében egy-egy 5,6 méter átmérőjű kört festünk a padlóra, a körökön belül egy-egy nagy ***terra*** felirattal. Az első nagy térben lévő körben annyi földet halmozunk föl, amennyit csak bírunk mindenféle oldalsó megtámasztás nélkül. A föld legyen földnedves állagú jól lapátolható magyar föld. A földhalom mellé 3 talicskát, 3 vödröt, 6 lapátot és 3 seprűt rakunk. Ezek mind egyedi tervezésűek és kivitelezésőek lennének. A másik, még üres kör mellé elhelyezünk egy kézi hajtású egyedi gyártású szállítószalagot. Ha akarjuk, a felsorolt eszközökkel vagy akár a puszta kezünkkel földet hordhatunk az egyik körből a másikba. Amikor már olyan magas a földhalom, hogy talicskával és vödörrel már nem tudunk rá normálisan földet rakni, akkor a szállítószalagra helyezzük a földet és azt tekerve a halomra szórjuk. Mindaddig, amíg az első teremből ki nem hordtuk az összeset. Ha áthordtuk a földet a második terembe, akkor az első teremben is láthatóvá válik a padlóra festett kör a nagy ***terra*** felirattal. Ezután a szállítószalagot áthelyezzük az első üres körbe. És kezdődhet az egész elölről. Hordhatjuk a második teremből a földet vissza az elsőbe.

A magyar pavilon az emberi építés első mozdulatainak installációja. Azaz a kubikusé, aki elkezdi a kivitelezési folyamatot. Aki helyet ás az alapnak és a háznak. Aki az első emberi vonalakat húzza a természet végtelen varázsába.

Nem is annyira a föld lenne a kiállítás lényege, hanem sokkal inkább annak megemelése és odébbrakása. Külsőségekben ennél nem is akarna többet mondani a pavilon. Az első aktus megjelenítője lenne. Első pillantásra ennyi és semmi több.

Persze azt, hogy a kezdés vagy akár újrakezdés mozdulatai és gesztusai kiben milyen kérdéseket és válaszokat keltenek életre, nem tudhatjuk. Hogy ki mire asszociál, miközben közvetlenül érzi a megmozgatott föld súlyát és illatát, minden ember saját szabad élménye.

Az installáció a közvetlen lényeget kínálja a látogatóknak. Egy nagyon közvetlen és szabad játék lehetőségét adott téri és tárgyi keretek között. És ha valaki szeretne a történet mélyére ásni, a föld átpakolásával és a katalógus olvasásával megteheti.

De ha szemlélődni vagy pihenni szeretnénk, nyugodtan leülhetünk a középső kis félköríves térbővületben elhelyezett padokon vagy kimehetünk az átriumba, ahol egy kis gyümölcsfa állna egy hatalmas cserépben körülötte szintén padokkal. Hadd lássuk a földet úgy is, mint föld a maga nyugalmas és szép valójában. Mint föld, akitől ajándékba kapjuk a fát a rajta lévő gyümölcsökkel.

A magyar pavilonnal egyszerre kívánunk egy nagyon egyszerű képet megjeleníteni és egyszerre hangsúlyozni, hogy ezen a képen keresztül mennyi alapvető kérdés merülhet föl bennünk. Kezdjük az alapoktól! Tisztán, szépen, nyugodtan.

***rezümé***

A magyar pavilon két nagy kiállítóterében egy-egy nagy kört festünk a padlóra, a körökön belül egy-egy nagy ***terra*** felirattal. Az első körben annyi földet halmozunk föl, amennyit csak bírunk mindenféle oldalsó megtámasztás nélkül. Különböző eszközök segítségével az első teremből áthordhatjuk a földet a második körbe. És kezdődhet az egész elölről.

A magyar pavilon az emberi építés első mozdulatainak installációja. Azaz a kubikusé, aki elkezdi a kivitelezési folyamatot. Aki alapot ás a háznak.

Nem is annyira a föld lenne a kiállítás lényege, hanem sokkal inkább annak megemelése és odébbrakása. Az első aktus megjelenítője és semmi több.

Hogy ki mire asszociál, miközben közvetlenül érzi a megmozgatott föld súlyát és illatát, minden ember saját szabad élménye.

A magyar pavilonnal egyszerre kívánunk egy nagyon egyszerű képet megjeleníteni és egyszerre hangsúlyozni, hogy ezen a képen keresztül mennyi alapvető kérdés merülhet föl bennünk. Kezdjük az alapoktól! Tisztán, szépen, nyugodtan.

***résumé***

In the two big exhibition rooms of the Hungarian Pavilion we paint two circles on the floor, with the word ***terra*** inside. In the first circle we heap up as much soil as we can without any shoring. We transfer the soil from the first circle to the other using several equipments. And the whole process starts again.

The Hungarian Pavilion is the installation of the first steps of the traditional human construction. So the digger’s, who starts the process of implementation. Who builds the basis of the house.

Actually, the exhibition is not really about the soil, but it’s elevation and transfer. Visualizing the first movement and nothing else.

The personal association, while directly feeling the weight and smell of the taken soil, will depend on the individual experience.

With the Hungarian Pavilion we would like to portray a very clear image, and emphasize at the same time, that through this image how many basic questions may arise in our mind. Let’s start from the basics! Clearly, Fine and Calm.

***3***

***projekt látványterve***

1 kiállítás elrendezése

2 lapát terve

3 seprű terve

4 vödör terve

5 talicska terve

6 szállítószalag terve

7 belső látványterv

***4***

***katalógus***

Már saját építészeti munkásságunk alatt is annyi izgalmas emberrel találkoztunk az építőipar különböző pontjain, hogy az külön könyvet érdemelne. Értelmiségiek, akik az irodából a kétkezű munka felé fordultak, hogy aztán abban bontakozzanak ki igazán. Vagy éppen munkások, akik tovább tanultak, verseket írtak, festettek, szobrászkodtak vagy éppen mérnökök lettek. Vagy éppen olyanok, akik a kettőt egyszerre gyakorolják. Ezt a határvidéket nagyon érdekesnek tartjuk és a katalógusban ezt rendszereznénk és bontanánk ki még jobban. Úgy érezzük, hogy egy kicsit mi is részesei vagyunk ennek a világnak, hiszen bár építészek vagyunk, kisebb épületeknél, épületrészeknél, kiállítás installációknál és bútoroknál sokat foglalkozunk a megvalósítással is. De ez a katalógus nem rólunk szólna, hanem a körülöttünk lévő világról. Reményeink szerint sokan a saját maguk körülivilágára is ráismerhetnek majd.

Alapvetően interjúkötetként képzeljük el a katalógust.

**A** Fő hangsúly. Interjú az általunk ismert emberekkel a fennt említett témákban.

**B** Továbbá idézetek Gazda József *Mindeneknek mestere* című könyvéből, amely szintén apró interjúk gyűjteménye a magyar népi mesterségek személyes hangvételű bemutatására.

**C** Az interjúk között olyan fekete-fehér dokumentáció jellegű fotók és rajzok kerülnének illusztrációként, amelyek a mai építőmunkások mindennapi tereivel vagyis a mai építkezések esztétikájával foglalkoznának.

**D** Az interjúkon és az illusztrációkon kívül olyan szépirodalmi rövidebb művek gazdagítanák a katalógust, amik szintén a kétkezű munka drámáját boncolják.

**B** Idézetek Gazda József *Mindeneknek mestere* című könyvéből

*Kőfaragás*

*Homokkőből dolgozom, fent van az első erdőben. A gyökérkövek jó faragható kövek. Mélyebben feküsznek, érettebbek, mint melyek a felső színben vannak. Termeltem én ki olyant, véletlen akadtam rá, kék színe volt, de kellemes volt, nagyon nehezen jutottam hozzá, sok munkával, de egy három köbméteres darabot sikerült kifejtenem, amiből aztán nagyon sok anyag, faragnivaló jött ki.*

*Vályogvetés*

*Nem olyan erős, mint a tégla. S haj, száz meg száz éveket tart az is. Én is 76 éves vagyok, s má van 60 éve, hogy csináltam házat vályogból, s mai napig is megvan. A vályog melegebbet tart. Volt nálunk egy ember, aki azt mondta, hogy neki nem is kell tégla, csináljam vályogból. Nagyobb a mérete, s így vastagabb lesz a fal is, jobban átszigetelődik a sárvakolással. Sárba raktuk, mint a téglát, s sárral pucoltuk. A polyvával összekevert sarat rávakoltuk arra a vályogra, szépen a simítókanállal lehúztuk, akkor szépen becsúruztuk meszes trágyával, a hasadékokat befogta, mondhatom, vót rá eset, hogy keményebb vót, mint ez a cementes agyag. Alig lehetett leverni.*

*Fazekasság*

*Porondós vót az agyag, nem az a sima. Meg lehetett szűrni, akkor kimegy a homok belőle, leszáll, a tetejéről osztán ha vettünk, abból finomabb edényt lehetett csinálni. Van nekem virágcserepem is, ahhoz nem kellett szűrni. A fazéknak jobb vót az a homokos, még jobban bírta a tüzet, mint az a sima.*

*Földművelés*

*Nagyon jó minőségű földek vannak nálunk. Első osztályú földek. Búza, kukorica nagyon jól termett ott, répa, krumpli, napraforgó, mind jól termettek. Olyan föld van ott, hogy amit csak tettek, mind megtermett. Többfele jártam, de nem láttam sehol olyant.*

**D** Idézetek Szederkényi Lukács *Munkásnovellák* című könyvéből

Kedden kezdte meg a tető építését. A faanyag már a helyszínen várta, szép rendbe volt felpakolva a ház mellett. Az építész a tulajdonossal együtt vásárolta meg még a múlt héten. Nagyon precízen, méret szerint volt lerakva, szépen, stafli fákkal elválasztva. Egész hétvégén a terveket próbálta értelmezni. Nem volt bonyolult a tető, de volt rajta néhány szokatlan részlet, ami külön odafigyelést kívánt. Elsőre úgy gondolta, hogy mindent ért, de mégis mindig újra és újra kérdések merültek föl benne. Nem szívesen kérdezett. Egy kicsit hiúságból, egy kicsit félelemből. Valamiért félt a tervezőtől. Nem igazán értette, ahogyan beszél. Ezért abban reménykedett, hogyha nekiáll majd, a munka folyamán szép lassan eltűnnek a kérdések. Aznap reggel szép idő volt, amikor elkezdte a munkát. Először ellenőrizte a fákat, nagyon jóknak és szépeknek találta. Majd elkezdett dolgozni. Szép lassan haladt, de a tetőn nem is lehet kapkodni. Miden nap kijött az építész, köszöntek egymásnak, de a beszélgetésük ezzel be is fejeződött. Ő dolgozott, az építész meg körbe-körbe járkált a ház körül, és a szemével furcsán méregette azt. Elégedettnek tűnt. Egy hét munka után érkezett el ahhoz a részhez, ami még mindig kérdéseket tartogatott számára. Amiben reménykedett, hogy majd kitisztul idővel, az nem történt meg. Ez volt az első nap, hogy az építész nem jött ki délelőtt körbe járni a házat. Félelemmel telve ment föl a tetőre. Nagyon szeles volt az idő, ez is zavarta, de sokkal inkább az, hogy nem igazán látja, mi lesz a vége ennek a furcsa formának. Igazából hasonlított egy hagyományos tetőhöz, de valahogy mégis más volt. Mintha nem akart volna sehogyan sem kötődni a meglévő szerkezethez. Félt, de a büszkesége erősebb volt annál, minthogy inkább felhívja a tulajdonost, vagy az építészt, így nekiállt a munkának. Egész nap dolgozott, folyamatosan épült a szerkezet, és kezdett megnyugodni, mert ahogy alakult, egyre jobban hasonlított a tervre. De az mégis zavarta, hogy még mindig nem érti, mit is épít. Kicsit úgy érezte, mintha nem is ő építené, csak kívülről figyeli a kezeit, ahogy azok dolgoznak. A szél egyre erősebb lett délutánra. Folyamatosan imbolygott a tető, de nem törődött vele, mert úgy érezte, hogy ma ezt be kell fejeznie. Ahogy haladt a munkával, a szél egyre erősödött, ő meg egyre jobban elkezdett fáradni. De azt mondogatta magában, hogy ezt ma be kell fejeznem. Már kezdett sötétedni, mikor a szél iszonyú erősre fordult. Ő meg szinte a végét járta az erejével,de a munka is már majdnem készen volt. Lenézett a tetőről, éppen akkor lépett be a kertbe az építész. Intett neki, látta, hogy az is köszön, de nem hallották egymást az erős széltől. Azt látta, hogy az építész integet feléje, mintha azt mutatná, hogy jöjjön le a tetőről. Valamit kiabált is, de nem értette, hogy mit. Hirtelen megbillent, és leesett az új részről a fa födémre. Ahogy ott feküdt, a szél belekapott az újonnan épített szerkezetbe, s felemelte. Hihetetlen látvány volt számára, ahogy ott fekszik alatta, a tető meg emelkedni kezd fel az égbe. Lepillantott az építészre, akinek arcán furcsa, elégedett mosoly ült. Újra felnézett. Nem volt teljesen magánál, ahogyan a tető elszállt, és már olyan magasan volt, hogy csak egy kis foltnak látszott a szürkülő égen. Akkor hirtelen felébredt az ágyában, reggel volt, fájt mindene, érezte az esés nyomait a testén.

Aznap nagyon unta a munkáját, igazából már abban reménykedett, hogy ma gyorsan végez, és megkapja a megbeszélt összeget. Nem árazta túl, de sokkal több időt kellett volna rá szánnia. Ezt tudta, de hajtották a határidők, mert ezen a munkán kívül is sok mindent megígért másoknak. Egész nap kapkodva, gyorsan rakta a falat, hogy estére elkészüljön, és átvehesse a megígért bérét. Ahogy dolgozott, érezte, hogy ez a tempó a szépség rovására megy. Ezen a napon különösen azért is sietett, mert már hónapok óta készül a tengerpartra, és ezzel a pénzzel is nagyon számol. Ezért se figyelt annyira a falra, mert már az utazási magazinok jártak a fejében, amiket nap mint nap nézeget, a helyről, ahova készül. Legjobban azokat a képeket szerette, amiken gyönyörű, félmeztelen lányok látszottak, a feneküket is csak falatka bugyi takarta. G. elég jóképű volt. Mindig ő volt a család szeme fénye, a szép kicsi G. . Ahogyan ezeken a képeken merengett, azt vette észre, hogy már be is fejezte a fal rakását, és ennek nagyon megörült. Gyorsan elkezdte összepakolni a szerszámait, majd amikor elkészült, fölnézett a falra, és egy pillanatra elborzadt a látványtól. Nagyon csúnyán építette, teljesen össze vissza volt, nem úgy, mint egy szép vályog fal, amely finoman hullámzik, hanem mint egy darabos, össze vissza zakatoló tégla gépezet. De gyorsan el is hesegette a bűntudatot, inkább hívta a megrendelőt, hogy jelezze, elkészült a munkával, és ha tudja, már este utalja a megbeszélt összeget. Küldött neki egy fényképet is, amit olyan szögből próbált készíteni, ahonnan ez a zakatolás egybefolyik, és nem látszik semmi abból a borzalomból, amit oda művelt. A tulajdonos éppen külföldön volt, elégedetten nyugtázta a fotót, és még aznap este utalt is. G. a hazafelé úton érzett némi bűntudatot, de próbálta a falatnyi bugyis lányok képével eltakargatni azt, de csak annyira sikerült, amennyire a bugyi az ő feneküket. Ahogy hazaért gyorsan lezuhanyozott, és lefeküdt aludni, tudta, hogy másnap utazik, és már az elegendő pénz is meg lesz a számláján reggelre. Másnap, mikor felébredt, már nem is emlékezett az otromba falra, hanem csak a magazinok napsütötte képei lebegtek előtte. Kiment a mosdóba, hogy megmossa az arcát. Ahogy felnézett a tükörbe, hirtelen nem kapott levegőt, mintha nem ő nézne vissza, mintha nála egy sokkal csúnyább társa állna szembe vele. Gyorsan még egyszer megmosta a szemeit, hátha ez csak valami érzéki csalódás, de nem. Ugyan az a csúnya, otromba arc volt a tükörben, s ebben a pillanatban eszébe jutott a fal, amit tegnap otthagyott a telken.

Hat év után ma reggel gondolkodott el először azon, hogy miért is dolgozik itt az üzemben. F. , a barátai csak így szólították, közel lakott a gyárhoz, talán ez az, amiért ma itt van, és nem a fővárosban keresett magának valamilyen másik állást. Ma reggel az öltözőben ez járt a fejében, hogy miért pont egy galvanizáló üzemben dolgozik, immár hatodik éve, mi az oka annak, hogy minden munkanapját itt, e mellett az óriási fém fürdőkád mellett tölti. Igazából csodálkozott, hogy ez eddig miért nem jutott az eszébe. De ma nem tudta ezt a kérdést kizárni, folyamatosan ott motoszkált a fejében, miközben a hatalmas gép szép lassan emelte ki a csillogó fém elemeket mellette, ő pedig serényen húzta le a cinkfürdő tetején keletkező „fölt”, hogy megvédje a mérnökök által megálmodott szerkezetek szépségét. Egy pillanatra elfelejtett minden kérdést, mert megint érezte, hogy az egyik foga mozog és fáj. Mióta itt dolgozik, tudja, hogy a fogainak nem tesz jót ez a fémgőz; ez már a hatodik, ami idő előtt távozik a szájából. de már elfogadta. Ma viszont, ahogy a fenti kérdés eszébe jutott, a fogaira is visszaemlékezett, hogy megérte-e e elveszíteni őket ezekért a szépen csillogó fémszerkezetekért, amikre a mérnökök aztán olyan büszkék, mikor eljönnek értük. És ez egy pillanatra boldogság töltötte el, hiszen ő is részese ennek a hatalmas építkezésnek, ami itt zajlik körülötte.

Alig várta már a reggelt, egész éjszaka nem tudott aludni. Ez lesz az első alkalom, hogy ilyen munkán dolgozhat. Az iskolában mindig a legjobb volt a társai között, de igazán soha nem érdekelte, hogy milyen osztályzatot is kap, sokkal többet foglalkozott a nagy építészek munkáinak tanulmányozásával. Nagyon sok időt töltött a könyvtárban, hogy megértse az építészet történet folyamatát, egészen az ókortól a modern építészetig. De a legjobban Luis Barragán házait szerette, főleg a színes vakolt tereket. Ezek a terek is motiválták a tanulmányai során. Hajnalban újra ezek az albumok jutottak az eszébe, majd fölkelt, lezuhanyozott, berakta táskájába a tegnap előkészített ételt és italt, legvégül az eszközeit nézte át, hogy minden megvan-e. Mexikó utcái még üresek voltak aznap, amikor elindult. Mikor fölszállt a buszra, izgalom fogta el, mikor eszébe jutott, mit mondott a mestere a múlt héten. „Hétfőnként még maga Barragán is ott szokott lenni.” A helyszínen már várták a munkatársai, hogy elkezdjék a templombelső vakolását.

***5***

***kommunikációs koncepció***

Marketing ajándékötlet.

Kis papírtasakokba különböző vetőmagfajtákat csomagolunk.

A papírtasakok egyik oldalára a haszonnövény nevét nyomtatjuk, pl.

***tomato***

a másik oldalra pedig, hogy

***terra et terra***

***hungarian pavilion***

A költségvetésben 200 db papírtasakot tüntettünk föl. Természetesen ennek mennyiségét még majd pontosítani kell.

Ezen kívül minden nyomtított és digitális felületen reklámozni szeretnénk a Magyar Pavilont.

***6***

***költségvetési terv***

a kiállítás kivitelezésének teljes költsége

személyi kiadások tervezés (eszközök, bútorok) 1.500.000 Ft

 vendégkurátor díja 600.000 Ft

kivitelezés lebonyolítás szervezés 800.000 Ft

kivitelezés (eszközök, bútorok) 3.000.000 Ft

dologi kiadások kivitelezés (eszközök, bútorok) 2.000.000 Ft

 termőföld (ca. 20 m3) 200.000 Ft

3-4 éves gyümölcsfa 100.000 Ft

a katalógus és a kapcsolódó információs anyagok költsége

személyi kiadások gyűjtés és írás 700.000 Ft

grafikai munkák 1.300.000 Ft

dologi kiadások katalógus (ca. 1000 db) 2.000.000 Ft

 vetőmagok papírtasakban (ca. 200 db) 400.000 Ft

a szállítás és a projekt résztvevői kiutazási és szállás költségei

szállítás (föld, gyümölcsfa, eszközök és bútorok) 700.000 Ft

utazás (2xodavissza, projekt résztvevők és műszaki stáb, össz. 8 fő) 400.000 Ft

szállás (8 főnek 2 hétre) 1.000.000 Ft

**összesen** tartalák nélkül **14.700.000 Ft**

tartalék (2,5%) 575.000 Ft

keret bruttó 23.000.000 Ft

maradék 7.725.000 Ft

***7***

***megvalósítás ütemezése***

építészeti tervezés 2017. november – december

gyűjtés és írás 2017. november - 2018. február

grafikai munkák 2017. december - 2018. február

bútorok és eszközök kivitelezése 2018. január-március

szállítás és installáció felállítása 2018. április

tartalék 2018. május első fele

16. Velencei Nemzetközi Építészeti Biennále 2018. május 26 – november 25.

installáció szétszedése és hazaszállítása 2018. December

**8 NYILATKOZATI ŰRLAP**

**Kötelező melléklet**

 **a 16. Velencei Nemzetközi Építészeti Biennále kurátori pályázatához**

**Pályázó kurátor neve:** Szacsvay Gergely (később társkurátor is lenne mellette)

**Lakcíme:** 2083 Solymár Györgyliget utca 4.

**E-mail címe:** szacsvaygergely@gmail.com

**Telefonszáma:** +36202232053

**Pályázat címe: *terra et terra***

Alulírott **hozzájárulok**, ahhoz,

* hogy a pályázat kiírója a benyújtott pályázati anyagot, illetve a pályázat által tartalmazott személyes és egyéb adatokat kezelje, az archívumban tárolja, illetőleg azokba a zsűri tagjai betekinthessenek,
* a beadott pályázati anyagot a Ludwig Múzeum – Kortárs Művészeti Múzeum a weboldalán (www.ludwigmuseum.hu), valamint szakkönyvtárában az eredményhirdetést követően – a személyes adatokat tartalmazó nyilatkozatok kivételével – nyilvánossá tegye.

A pályázat megnyerése esetén a pályázat megvalósításának feltételeit, illetőleg a megbízási szerződésben foglalt feltételeket **elfogadom**.

**Dátum: 2017.09.15.**

**Pályázó kurátor aláírása:**

**Kiállító neve:** Szederkényi Lukács

**Lakcíme:** 1028 Budapest Széchenyi u. 41.

**E-mail címe:** lukacs.szederkenyi@gmail.com

**Telefonszáma:** +36209374204

Alulírott, a fent nevezett kurátor pályázatában szereplő kiállítás kiállítója **hozzájárok** ahhoz,

* hogy a műve(i)m az 57. Velencei Képzőművészeti Biennále magyar pavilonjában bemutatásra illetve a kapcsolódó nyomtatott és elektronikus kiadványokban felhasználásra kerüljenek.

**Dátum: 2017.09.15.**

**Kiállító aláírása:**

**Közreműködő alkotó neve:** Ghyczy Dénes Emil

**Lakcíme:** 1149 Budapest Róna utca 105/b.

**E-mail címe:** ghyczydenes@gmail.com

**Telefonszáma:** +36204713366

Alulírott, a fent nevezett kurátor pályázatában szereplő kiállítás további közreműködője **hozzájárok** ahhoz, hogy a műve(i)m az 16. Velencei Építészeti Biennále magyar pavilonjában bemutatásra illetve a kapcsolódó nyomtatott és elektronikus kiadványokban felhasználásra kerüljön.

**Dátum: 2017.09.15.**

**Közreműködő alkotó aláírása:**